Leidsin netist juba jupp aega jooksnud webikoomiksi "The Phoenix Requiem". Esmapilgul tundus see olevat mingi naistekas (ilusad poisid patseerivad ringi ning autor on kah õrnemast soost), aga mida kaugemale ma selle looga jõudsin, seda rohkem sain ma aru, et tegemist oli täiesti põhjendamatu eelarvamusega. Ütleme nii, et loomulikult on joonistamisstiilis arenguruumi, kuid visuaalselt on muidu kõik tipp-topp ja lugu on tõeliselt hea. Teema ise kipub sinna aurupungi suunas kalduma (kärbikuga tontide vastu) ja juba vanast ajast on teada, et mina ja steampunk oleme sõbrad.